鴨脷洲洪聖廟

鴨脷洲洪聖廟係香港一間洪聖廟，喺香港島南部嘅鴨脷洲洪聖街9號，附近鴨脷洲市政大廈同鴨脷洲海濱長廊，現已被評為香港法定古蹟，並由華人廟宇委員會打理。 史 鴨脷洲洪聖廟喺清朝乾隆38年（1773年）由當地漁民夾錢起，係南區存在歷史最悠久嘅建築物。廟宇曾經喺1988年同2005年做過大型嘅維修工程。 建築 洪聖古廟係清代兩進三開間式嘅建築，兩進之間嘅天井起咗香亭，廟宇左右兩邊各加咗廂房，前殿嘅屋脊同天井左右兩邊走廊嘅牆上，都有造工精巧、歷史悠久嘅石灣陶塑裝飾。另外廟前面楝咗兩支20呎高劃咗龍形圖案嘅木柱，當地居民叫佢做龍柱，用嚟擋煞。 參考 三古廟同列法定古蹟-東方日報 出面網頁 鴨脷洲洪聖廟